fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi
Aurinkosähköjärjestelmien tekniikka paranee ja hankintahinta halpenee – järjestelmien takaisin­maksu­aika lyhenee. Tältä pohjalta voimalan käynnistänyt Kuopion yliopistollinen sairaala suunnittelee rakentavansa sairaalakampukselle lisää aurinkovoimaa.
Kuopion yliopistollisen sairaalan (KYS) Puijon sairaalan aurinkosähköjärjestelmän rakennuksen ensimmäinen vaihe toimii täyttä päätä. Leijonaosa maailmanmitassa edistyksellisten Kaarisairaalan leikkaussalien vaatimasta energiasta tuotetaan ekologisella tavalla. Huipputeknologia on energiasyöppöä – ekologisuus tulee mukaan nimenomaan energialähteiden muodossa. Myös jäähdytyskoneet kesäkuumilla antavat kulutusmittareille kierroksia. Valaistus ei enää nykyoloissa ole suurimpia energian kuluttajia.
”Yhden Aventia Argos -keräimen teho on 260 kWp, ja niitä on yhteensä 699 kappaletta sarjaan kytkettyinä. Mutta tuotettu sähkö ei vielä riitä sairaalan toimintojen ylläpitoon”, kertoo Juha-Matti Horttanainen, johtava kiinteistöjen ylläpidon asiantuntija.
Horttanainen korostaa, että aurinkovoima on vain lisänä vähentämässä ostettua sähköenergiaa. Varavoimalat taas käynnistyvät, jos valtakunnan verkosta ei saada sähköä, hän lisää.
KYSin Puijon sairaalan aurinkosähköjärjestelmän kilpailutuksen voitti alkuvuodesta LemKem Oy, joka saa kiitosta siitä, että järjestelmä tuli valmiiksi tavoiteaikataulussa.
Noin 275 000 euron investoinnin kuoletusaika on runsaat 14,5 vuotta. Toistaiseksi energiatuki leikkaa kriittiset viisi vuotta investoinnin kuoletusajasta. Tämän tyypin kennojen elinkaareksi lasketaan tavallisesti 25 vuotta.
Toiminnassa olevan järjestelmän asennus on yksinkertainen katolla kelluva malli, josta puuttuvat kaikki kiinnikkeet. Haasteena kuitenkin on esimerkiksi viereisellä katolla jatkuvasti käytössä oleva pelastushelikopterin kenttä. Tämän lisäksi myös myrskytuulet ovat tänä vuonna olleet rajuja.
Elokuinen Rauli oli erityisen voimakas Kuopiossa, mutta siitä huolimatta katolla kelluvaa voimalaa ajettiin täyttä päätä myrskyn aikana. Pihagrilllejä, katoksia ja rompekasoja lensi ilmassa, mutta paneelivat kestivät katolla. Ratkaisu kesti siis tuulikokeen, ja juuri tätä kirjoittaessa Utista saapuneen sotilashelikopterin vierailun naapurissa.
Horttanaisen mukaan sairaalakampuksen rakennus 8:n katolla olisi tilaa laajentaa, mutta se vaatisi kantavuuden parantamista, jolloin puolestaan rakentamiskustannukset nousevat.
Vaihtoehto olisi käyttää uusinta tekniikkaa, raamittomia ohutfilmipaneeleita, jotka vulkanoidaan kattopeltiin. Yliopistosairaalassa aurinkosähkön käytössä olevilla katoilla ei ole peltiä.
Uuden polven järjestelmät ovat erittäin herkkiä ja ensitietojen mukaan toimivat tehokkaasti myös varjostettuina eli taivaan ollessa pilvessä. Uutuutensa takia vielä kokeellisten ratkaisujen hankinta ei kuitenkaan ole aivan ongelmatonta julkisessa rakentamisessa. Rakennuttaminen täytyy aina kilpailuttaa.
Asiapaperit KYS Puijon sairaalan aurinkosähköjärjestelmästä pyysi 23 potentiaalista toimittajaa, ja tutustumistilaisuudessa maaliskuussa kävi kymmenen kiinnostunutta laiteloimittajaa. Kilpailutustiedoista ilmenee, että kilpailutuskierros johti veronmaksajille hyödylliseen diiliin, sillä halvimman ja kalleimman tarjouksen ero kasvoi noin 85 prosenttiin. Eroa voidaan pitää merkittävänä.
Julkinen rakentamisen etu on, että se selviää nollatason arvolisäverolla.
Muun muassa ympäristö- ja innovaatiojohtamisen professori Raimo Lovio Aalto-yliopiston kauppakorkeakoulusta on arvioinut, että aurinkosähkömarkkinat kasvavat Suomessa lähivuosien aikana. Sekä raamittomien integroitujen aurinkosähköjärjestelmien että erillisten aurinkopaneelien käyttö lisääntyy. Näyttää siltä, että molempia järjestelmiä tarvitaan, arvioivat asiantuntijat.
Julkinen omistus ei säädä sitä, etteikö voimalan intervertereillä vaihtovirraksi muunnettua tasa­virtaa voisi myydä sähkösiirtoverkkoon. Yliopistosairaalan peruskulutus on sitä luokkaa, että se käyttää sähkön omissa kohteissaan.
Turvasysistä järjestelmä kytkeytyy häiriötilanteessa automaatti­sesti irti sähköyhtiön verkosta. Sairaalarakennuksessa täytyy aina löytyä monta vararatkaisua sähköntuottoon.
Juha-Matti Horttanainen katsoo älypuhelimen näyttöä: ei juuri paista, mutta 12 kilowatin teholla on kertynyt 55 kilowattituntia, joka on suuren sähkökiukaan annos.
Talvea kohti mentäessä ja valonsäiden kulman kallistuessa energiatuotto alkaa ehtyä.
”Suunnitelmien mukaan joulu-, tammi- ja helmikuun annamme lumen kertyä rauhassa katolle”, Horttanainen sanoo. ”Lumia ei kannata lähteä poistamaan paneelien päältä.” ■
Aurinko­voiman hyötysuhde on teholuku
Aurinkokennon hyötysuhde on kennosta saatavan sähkötehon ja kennolle tulevan säteily­tehon osamäärä. Suhdeluku 15–20 % on hyvä kaikilla nykyaikaisilla kennotyypeillä, kuten yksi- ja monikiteisillä piikennoilla, joiden markkinaosuus oli äskettäin vielä 90 prosenttia.
Yhdistelemällä tiettyjen ryhmien alkuaineita saadaan aikaiseksi piitä vastaava tehokas kide­rakenne. Käytössä ovat myrkyllinen galliumarsenidi (GaAs), jolla päästään 30 %:n hyötysuhteeseen. Myös kadmium­tellu­ridi (CdTe), joka on louhintaprosesseissa vapautuva ympäristömyrkky, toimii kennoissa korkeam­malla hyötysuhteella kuin amorfinen pii tai kupari-indiumdiselenidi.
KYS Puijon sairaalan sarjaan kytketty aurinkosähkö­järjestelmä
• Lepää kolmen rakennuksen katolla; huipputeho yhteensä 182 kWp.
• Rakennus 8, 465 paneelia, huipputeho 120,1 kWp.
• Rakennus 1N, 117 paneelia, huipputeho 30,7 kWp.
• Rakennus 11, 117 paneelia, huipputeho 30,7 kWp.
• Rakennusyhtiö Skanska avusti LemKem Oy:n urakassa.
• Sähköliittymät: Are Talotekniikka Oy.
• Interverterit (4 kpl) toimitti ABB.
Ei enää koeajoa, mutta johtava kiinteistöjen ylläpidon asiantuntija Juha-Matti Horttanainen seuraa tarkkaan kännykästään KYS Puijon sairaalan aurinkovoimalan toimintaa.
Kuopion yliopistollinen keskussairaalan katto­voimalan haasteena on viereisellä katolla jatkuvasti­ ­käytössä oleva pelastusheli­kopterin kenttä, jota koemielessä ­ on käyttänyt muun muassa sotilaskuljetushelikopteri ­NHIndustries NH90.
Sovellus vaatii JavaScript-tuen. Käyttääksesi sovellusta sinun on laitettava JavaScript-tuki päälle, tai käytettävä selainta joka tukee JavaScriptiä.